དགོན་འདི་ཐོག་མར་ཕྱག་འདེབས་པ་བོ་རྭ་རྒྱའི་དགེ་རྒན་རྗེ་བཙུན་བྱམས་པ་བཟང་བོ་ཡིན་ལ་ཁོང་༼ཆུང་དུས་སུ་རྭ་རྒྱ་དགོན་པའི་ཆོས་སྒོར་ཞུགས།དགུང་ལོ་བཅུ་དྲུག་ནས་དབུས་ཀྱི་སེ་ར་ཐེག་ཆེན་གླིང་དང་གསང་སྔགས་སྨད་རྒྱུད་གྲྭ་ཚང་དུ་མདོ་སྔགས་གཉིས་ལ་གཤིས་ཕྱིན་པར་སྦྱངས།བླ་མའི་ལུང་བསྟན་བཞིན་མདོ་སྨད་རྭ་རྒྱ་དགོན་དུ་ཆིབས་ཁ་བསྒྱུར།རྙེ་བློ་བཟང་ཆོས་ཀྱི་ཉི་མས་ཤིང་བཟའ་རིན་པོ་ཆེ་ལ་ངེས་པ་དོན་གྱི་དགེ་བཤེས་ཤིག་དགེ་རྒན་དུ་དགོས་ཚུལ་ཞུས་ངོར་རྗེ་འདི་བ་ཀླུ་ཚང་དགོན་པའི་དགེ་རྒན་དུ་མངགས།